杨维桢
三阁图
金陵新阁空中起，虎踞龙蟠凤双掎。
沉檀雕柱阚玉螭，丽华吹笙彩云里。
水晶帘空滤明月，三十六宫白于水。
红尘巴马四百秋，五城步障五花球。
彩绘山头盖宫殿，山前十二银潢流。
健娥五百曳锦缆，金莲吐影上下金银州。
二三狎客混歌舞，中有酒悲泪如雨。
嘉州讽谏三阁图，秦州别幸千花株。
回鹃队，鸦群呼。
夜半卷土昌泸渝，黄茅缚髻口衔璧。
草降表，王中书。
呜呼！《玉树》声中作唐虏，门外崇韬是擒虎。